- Hindi News
- National
- क्रिकेट टूर्नामेंट: सेमीफाइनल में छतरपुर की टीम ने आलीपुरा को 36 रनों से हराया
क्रिकेट टूर्नामेंट: सेमीफाइनल में छतरपुर की टीम ने आलीपुरा को 36 रनों से हराया
नवीन स्टेडियम में चल रहा कुं.सुरेंद्र सिंह राजा स्मृति क्रिकेट टूर्नामेंट
भास्कर संवाददाता| आलीपुरा
आलीपुरा के नवीन स्टेडियम मे स्वर्गीय कुंवर सुरेंद्र सिंह राजा की पुण्यस्मृति में खेले जा रहे क्रिकेट टूर्नामेंट का गुरूवार को सेमीफाइनल मुकाबला खेला गया। सेमीफाइनल मुकाबला छतरपुर राइडर्स और आलीपुरा आईसीसी के बीच हुआ। इसमें छतरपुर राइडर्स ने अच्छा दिखाते हुए आलीपुरा को 36 रनों से हरा कर फाइनल में प्रवेश कर लिया।छतरपुर ने टास जीतकर पहले बल्लेबाजी की और 8 विकेट के नुकसान पर 165 रन बनाए। टीम की ओर से वीर अली ने 52 रनों की पारी खेली। लक्ष्य का पीछा करने उतरी आलीपुरा टीम महज 129 रन बनाकर ऑल आउट हो गई। इस प्रकार छतरपुर ने यह मैच 36 रनों के अंतर से जीत लिया। आलीपुरा की तरफ से भोलू राजा ने 47 रनों की पारी खेली । छतरपुर कि तरफ से वीर अली ने 3 विकेट लिए, वीर अली को 52 रन बनाने और 3 विकेट चटकाने पर मैन ऑफ द मैच का पुरस्कार दिया गया।
सेमीफाइनल मैच में मुख्य अतिथि के रूप मे छतरपुर पुलिस अधीक्षक ललित शाक्यवार मौजूद रहे। उन्होंने दोनों टीमों के खिलाडिय़ों से हाथ मिलाते हुए परिचय प्राप्त किया। उन्होंने दोनों टीमों के खिलाड़ियों का हौसला बढ़ाते हुए कहा कि हार जीत होती ही रहती है। मैदान में दो टीमें हैं तो एक जीतेगी, लेकिन जीतने वाले को अहंकार नहीं आना चाहिए। हारने वाले को हौसला नहीं खोना चाहिए। बस खेल को खेल भावना से पूरे जोशोखरोस से खेलना चाहिए। इस मौके पर नौगांव एसडीओपी उमेश सिंह , आलीपुरा के पूर्व सरपंच हरप्रताप सिंह (हर्रू राजा) , जनपद सदस्य विपिन पाल सिंह एवं मनोज सिंह सहित अनेक लोग मौजूद रहे।
आलीपुरा। खिलाड़ियों से परिचय प्राप्त करते पुलिस अधीक्षक ललित शाक्यवार।
tgl_Latn sot_Latn awa_Deva awa_Deva awa_Deva npi_Deva hin_Deva hin_Deva awa_Deva